

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

**OPĆINSKI NAČELNIK**

KLASA: 550-01/23-01/4

URBROJ: 2158-31-03-23-2

Podravska Moslavina, 10. studenoga 2023. godine

Na temelju članka 48. Zakona o lokalnoj i područnoj(regionalnoj) samoupravi (“Narodne novine” broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), te članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15. i 37/21.) i članka 13. Odluke o utvrđivanja kriterija, mjerila i postupaka za odobravanje financiranja udruge iz proračuna Općine Podravska Moslavina („Službeni glasnik Općine Podravska Moslavina“, broj: 6/17 i 9/18) načelnik Općine Podravska Moslavina raspisuje

**JAVNI NATJEČAJ**

**za predlaganje programa/projekata udruga iz Programa javnih potreba u socijalnoj skrbi na području Općine Podravska Moslavina za 2023. godinu**

**I.**

Općina Podravska Moslavina poziva udruge koje su programski usmjerene na rad u području javnih potreba u socijalnoj skrbi da se prijave na financijsku podršku programima/projektima koji doprinose razvoju programa/projekata te manifestacija u području socijalne skrbi.

**II.**

Temeljem ovog Javnog natječaja biti će financirani programi iz sljedećih prioritetnih područja:

1. - zdravstvena i socijalno humanitarna zaštita

2. - ljudska i manjinska prava, demokratizacija i razvoj civilnog društva

- stvaralaštvo mladih

- zaštita okoliša i održivi razvoj.

**III.**

Ukupno planirana vrijednost Natječaja je 664,00 eura.

Najmanji iznos financijskih sredstava koji se može prijaviti i ugovoriti po pojedinom programu/projektu je 66 eura, a najveći iznos po pojedinom projektu je 664,00 eura.

**IV.**

Prijavu programa/projekata na Natječaja može podnijeti udruga koja je upisana u Registar

udruga i djeluje na području Općine Podravska Moslavina zaključno s danom objave

Javnog natječaja, koja je programski usmjerena na rad u području javnih potreba zdravstvene,

humanitarne i socijalne zaštite, zaštite ljudskih i manjinskih prava, stvaralaštva mladih, zaštite okoliša, što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Općini Podravska Moslavina iz ranije odobrenih programa/projekata te svim drugim davateljima financijskih sredstava iz javnih izvora.

Svaka udruga može prijaviti i ugovoriti najviše jedan program/projekt u okviru ovog

Natječaja.

Ista udruga može biti partner na više projekata unutar programa ili projekata prijavljenih na

Natječaj.

**V.**

Javni natječaj otvoren je od 10. studenoga 2023. godine do 10. prosinca 2023. godine.

Prijave predane nakon roka i nepotpune prijave neće se razmatrati.

**VI.**

Prijave programa/projekta dostavljaju se isključivo na propisanim obrascima, koji su zajedno s **Uputama za prijavitelje,** dostupnim na mrežnim stranicama Općine Podravska Moslavina, [www.podravskamoslavina.hr](http://www.podravskamoslavina.hr).

Prijave se predaju **poštom ili osobno u zatvorenoj omotnici** na sljedeću adresu:

**OPĆINA PODRAVSKA MOSLAVINA**

**J.J. STROSSMAYERA 150**

**31530 PODRAVSKA MOSLAVINA**

**s naznakom**

**„Ne otvaraj – PRIJAVA NA JAVNI NATJEČAJ ZA**

**PREDLAGANJE PROGRAMA/PROJEKATA IZ PROGRAMA**

**JAVNIH POTREBA U SOCIJALNOJ SKRBI NA PODRUČJU**

**OPĆINE PODRAVSKA MOSLAVINA ZA 2023. GODINU“**

ili **elektroničkim putem na e-mail**: [opcinapodravskamoslavina@gmail.com](mailto:opcinapodravskamoslavina@gmail.com)

**VII.**

Sva pitanja vezana uz ovaj Javni poziv mogu se postaviti elektroničkim putem, slanjem upita na adresu elektronske pošte: [opcinapodravskamoslavina@gmail.com](mailto:opcinapodravskamoslavina@gmail.com) .

**VIII.**

Javni natječaj se objavljuje na službenoj mrežnoj stranici Općine Podravska Moslavina.

OPĆINSKI NAČELNIK

Dominik Cerić